Răspunsul lui Orban, întrebat de ce a "demonizat-o“ pe Gabriela Firea.
Firea s-a dezlănțuit, țintele de azi au fost premierul Orban, teroristul politic, cum îl numește ea. Firea a povestit discuția telefonică dintre Pandele și Orban.
Gabi Firea a pierdut, dar nu se dă învinsă. Firea s-a dezlănțuit, țintele de azi au fost premierul Orban, teroristul politic, cum îl numește ea, Robert Negoiță și familia politică care trădat-o.Firea a dat din casă, la propriu, și a povestit discuția telefonică dintre Pandele de la Voluntari și Orban din Piața Victoriei."Vreau să văd caracatiţa când va ajunge domnul Dan şi va căuta caracatiţa, va chema caracatiţa la şedinţă. Nu există o caracatiţă, acelea au fost minciuni de campanie. Când soţul meu l-a sunat pe domnul Orban în noaptea alegerilor şi l-a întrebat de ce a ales calea urâtă a unei campanii negative, de ce m-a demonizat, de ce m-a demolat, e convins că a făcut bine, e convins că pentru bucureşteni e mai bine să fie domnul Dan faţă de mine, care inclusiv adversarii îmi recunosc capacitatea de muncă şi de implicare. Şi domnul Orban a spus: «Măi Florine, dar erau declaraţii politice»“, a spus Gabi Firea înainte de ședința la care au venit șefii PSD-ului.